Filmes beszámolók és értékelések kötetlenül - az ízlések és pofonok völgyében.
Na, ő (és Goyer) semmiképpen ne nyúljon ehhez a karakterhez a szóló film kapcsán!!!!!
Lehet meg fogtok kövezni, de ez egy jó film........... egészen Doomsday megjelenéséig. De haladjunk sorjában.
Az elvárásaim a béka segge alatt voltak, lehet azért is kicsit pozitívat csalódtam.
Az első másfél óra szerintem jó volt, a történetet is érdekesen hozták át a MOS-ből Batman nézőpontjából. Bárcsak Snyder csinált volna egy Batman filmet erre a karakterre. Abból még sokkal jobb is kisülhetett volna, ugyanis ez a könyörtelen megközelítése a képregényeket és a játék tónusát idézték, nekem nagyon bejött. Batman összes jelenete, amiben csak ő szerepelt, ütős volt. Főleg, a warehouse-as jelenet. Ben Affleck szerintem ezt most eltalálta. Alfred sem csak egy inas volt, ami jó volt. Hangulatos volt a nyitás nagyon. Onnantól kezdve, mikor megint behozták ezt a világítós, radioaktív fos villaint, nagyon nem tetszett. Nem értem, miért van késztetés arra, hogy a szuperhős filmeket tönkrebasszák olyan karakterekkel, amiket nem lehet komolyan venni, csak kizökkentik az embert az élményből. Doomsday akármilyen ikonikus karakter a comicban, filmen egy nagy rakat fos. Mellőzzék már ezeket a főgonoszokat könyörgöm. 2016-ban már elfogadhatatlan. Mellé még társultak a követhetetlen snyderi rombolások, robbanások, élvezhetetlen tömegpusztítás, ami miatt mindenki lehordta őt a MOS után. Erre megcsinálja ugyanazt. Túl grandiózus jeleneteket akar és épp ez rontja el. A film előtt hallgattam Zimmer zenéjét, akkor csak 1-2 tétel jött be, de a mozi közben pl. Batman főtémája elképesztően átjött, a karakter hangulatához szerintem elég jól illett. A kritikusok nagyon nagyon túloznak most, 29% RT az szerintem vicc. Nem egy tökéletes film, az utolsó fél óra katyvasza rányomja a bélyeget, de bőven találni benne érdekes dolgokat, amik főleg Batman karakteréből áradnak. Mondom, bárcsak egy sima Batman filmet készített volna. Ezzel az ábrázolással, szörnyeket mellőzve még szerintem ki is lehetett volna hozni belőle egy remek filmet.
6-7/10
Mellesleg már az első 5 percben kiderül, hogy igazából a marvel szabotálta a bvst. Színész spoiler. A fő zsoldos fickó a hydrának dolgozik!
Szerintem ez már csak azért is hülyeség, mert akkor nem egy oscar-díjas, feltörekvő tehetséggel játszatták volna el a Bohác szerepét, gondolok itt természetesen Leto-ra. Vagy ha mégis, akkor az nagyon fura lenne. De én még mindig azt vallom, hogy a SS a BvS UTÁN játszódik, amiben Joker jelenetei is a jelenben vannak.
Vissza-visszagondolok a filmre és egyre jobban "felhúz" ez az erőlködés. Türelmesen, filmről filmre haladva simán elérhetnének a marvel szintre. Teljesen más a hőskínálat, a hangulat, a filmek stílusa. De neem, nem tudnak várni. Ha már olyan elbaszott a MoS, amilyen akkor építettek volna jobban arra. A meghallgatásos jelenetben ez ki is merül (amúgy az elég jó lett), de azt is gyorsan letudják. Rohanjunk előre, ezeknek még verekedni is kéne és még utána jön az összeborulós "meglepetés" harc. Maga a tininidzsa-trollos bossbattle egy követhetetlen, üres látvány orgazmus. Szóval tipikus synder.
Crea:
SPOILER
dghost: De érted, ez nem Lex luthor volt (hanem a gyökér fia). Ez így szinte egy az egyben Jessie Eisenberg. A múzeumi beszéd tök olyan, mint ahogy interjúkat ad. Oké, ez egy pszichopata pöcs, más, mint a megszokott, de nem volt jó, nem működött. A danny elfmanos luthor theme se javított rajta.
Illetve nospoiler üzemmódban, de egy DC képregény/mozi/animáció szakértővel felvértezve ültem végig a filmet (Flash volt? Az hát!Akkor kösz!).
Utólag arra jutottunk hazafelé menet, hogy micsoda szerencse lett volna ha a maga idején egy olyan eltökélt rendező és egy elkötelezett pénzes stúdió (mint például a GYU filmeknél) időt és áldozatokat illetve persze jelentős rizikót vállalva áll bele egy DC univerzum építésbe...nem így, ahogy ezt a kapkodós önmagyarázós stílust eröltetve valamiféle versenyhelyzet képzelgésben teszik...
Spoilerekkel felvértezve ültem be rá. AngryJoes videót néztem még tegnap este (leginkább emiatt is néztem meg ma a filmet) és teljesen egyetértek vele. Mínusz persze a "tétek", neki fontos a karakter, ezért jobban is fáj a film. Én szerencsére "semleges" (duh, másik csapat, de ahogy a mozis topicban is írtam azért szurkoltam nekik, dc rajongóknak is járna az, ami nekünk) tudtam maradni. Kritikusok indokolatlanul húzzák le ennyire, ahogy Raistlin is írta, ez leginkább egy Avengers 2. Vagyis mivel nem lett aztarohadthúbazdmeg4!!!44 ezért csak meh, évszázad csalódás, stb, szanaszét "kell" cincálni. Természetesen vannak hibái (óh, de még milyenek), viszont akad pár nagyon jó jelenet is benne!
Az a fő probléma a bvs-sel, hogy túl sokat akartak egy olyan filmmel, aminek évek múlva "lehetett" volna csak megjelennie. BatFlek jó volt. Ez a Batman határozottan... más, mint amit eddig láttunk. A spoilerek alapján már felkészülten fogadtam a változtatásokat a karakterén, azok alapján és egy kis gondolkodással elfogadhatóvá lehet tenni ezt az új Batmant. De! Ez egy érdekes Batman, éppen ezért nagyon hiányzik innen az a 2-3 film, ami bemutatja, hogyan is jutottunk el ide.
WW szintén meglepetés! Sajnos pofátlanul keveset szerepeltetik, minden jeleneténél szívesebben láttam volna belőle még többet.* Várom a saját filmjét.
Superman kapott kb 2 jó jelenetet, a film többi részében viszont oda-vissza ugrál fő és mellékszereplő között.
Jessie Eisenberg Jessie Eisnebergje simán katasztrófa. Vele csúszta a legnagyobbat a film. Ennél még a marvel eldobható gonoszai is jobbak.
Jöhet a doboz.
SPOILER
*Marvelnél ügyesen elrejtenek egy utalást, egy kelléket, valamit, itt konkrétan WW a többiek solo filmejeinek teaserét nézi... Khal Momo elég badass volt, de ezek a videók elég hülye megoldások voltak. Az is nehezen hihető, hogy Bats a 20 év alatt nem futott össze még senkivel.
Na aztán a nagy csavar. Annyira én is tájékozott vagyok a Superman loreban, hogy doomsday bedobása a halált is jelenti. Persze a trailer alapján azt hittem, hogy csak kellett egy megverhető cgi monszter, a halál meglepő volt. Viszont azt Joe jól mondta a videójában, hogy ezzel kb rá is szartak a további superman filmekre. Megvan a nagy szuperhős pillanat (képregény halál), innentől minden más súlytalan, nincsenek tétek. Úgy gondolom, hogy ez az egész kurva versengés miatt van.
-Jujuj, gyorsan, rá kell licitálni marvelre! Mit nem csináltak még?
-Szuperhős halál!
-Avengers 2-ben már kinyírtak valakit.
-Tartósan?
-Úgy tűni...
-Akkor mi már fel is támasztjuk a halott hősünket! Legyen halott kb 2 percig.
Blöe.
Batsnél ugyanez a probléma. Várhatóan prequelek jönnek, de a mostani beastmode batman ábrázolás miatt valószínűleg itt már ki lett nyírva a joker. Legalábbis a gyilkolászás, leseszaromtúlélie hozzáállás alapján én erre gyanakszom. Xedik szörnyű joker akció után betelt a pohár.
Végezetül a mad max jövő. Erre mégis mi szükség volt? Látomás a látomásban a látomásban. Brrrrrr, látomásception. Első harmad után már be kellett dobni ezt a teasert... Még ha lett volna jelentősége, akkor azt mondom oké. Úgy is volt megszerkesztve a flash cameoval, de a verekedés végéig kizárólag csak supes megölésén járt batman agya és csak a névegyezés miatt áll le, nem pedig a sötét jövő látomása miatt.
Azért értékeljük a pozitívumait is. A Martha kapcsolatot én se vettem észre eddig. Marvelnél minden második ember Ben és Jane, ott könnyű. Ezt a kapcsolatot elég jól is oldották meg, voltak tétek, érzelmek, minden. Mama Kent poénján még nevettem is! Papa Kentes látomás érzelmes volt, kár, hogy a MoS alapján hülyeség. Egyszer láttam csak, de nekem úgy rémlik, hogy a 'legyél hős', helyett inkább 'húzdmegmagad' volt az üzenet.
Horgony Lois szintén jó megoldás volt. Igaz lealacsonyító, hülyepicsa szerepet írtak neki a lándzsa vízbedobásával, hogy majd később visszamenjen érte.
Alfred újabb +, még, még!
Persze most nem az a célom, hogy téged megcáfoljalak csak nekem egyáltalán nem flashnek tűnt.
Azért köszi a válasz.
SPOILER
Vicces, mert pont addig volt jó az egész szerintem amíg meg nem érkezik a történet a film lényegéhez vagyis a két főhős ütközetéhez. Onnan teljesen szétesett. Ráadásul már a harcuk is teljesen értelmetlen volt...
SPOILER
Persze több logikátlanság is volt benne utána, de nálam ez volt az a pont ahol a film nem szimplán megbotlott hanem egyenesen szakadékba zuhant.
Amúgy a színészekkel nem volt semmi bajom, jól hozták a szerepet (csak hogy valami jót is írjak ami azért volt benne a színészi játékon kívül is)
Szóval nálam úgy 6 vagy 7 pont.
SPOILER
Nem szájbarágós, pörgős végig, van - picit túltolt - (érzelmi) csúcspont, atom jó alakítások, stb., valahogy mégsem jött át a többségnek. Nálam kb. 9 pont, de amikor megnéztem, rászórtam magamban egy vastag 10-est.
A kritákkal ellentétben mondjuk WonderWoman az én szememben nem okozott semmilyen "hűűbazdmeg" hatást. Sőt. Oké, csini a csaj, de egyelőre még semmi sem győzött meg, hogy látni szeretném jövőre a filmjét...
De az tény, hogy Affleck olyan jól elkapta a karaktert, ahogy soha nem gondoltam volna róla, tényleg tök szívesen megnéznék az ő alakításával önálló Batman filmeket. Nem hittem, hogy lesz valaha ember, aki felveszi a versenyt a Bale-féle lovaggal, de így lett. Más stílust mutat be, máshonnan közelíti meg a karaktert, de amit csinál az fantasztikus.
Superman suck. Már a Man of Steel sem jött be, itt sem hatott meg sem a karakter, sem a hozzállás/gondolkodás mód, se semmi, ami hozzá köthető!
És Lex! Elképesztő! Kicsit savanyítja a tejet mondjuk, hogy jelen helyzetünkben a három hasonló korú szereplő majdhogynem 3 különböző generációt képvisel, de ennek ellnére is nagyo ott van! Ezt őrült hozzáállást a háttérben szövögetett tervekkel... Kb mintha a Gothamből összeöntötték volna az ifjú Jokert és Ennygmát.
Nekem nagyon tetszett, amit összehozott, eléggé ráöntötték a mániákus szerepét.
ZS meg sztem túllőtte magát CGI-al meg egyéb effektekkel. Nem lett annyira rossz a rendezés, de kivághatott volna mondjuk 3 percnyi robbanást és rászánhatta volna ezt az időt a Batman-féle karakter bemutatására.
"Teljesen rendben volt, bekaphatják a kritikusok! A végén volt pár fölösleges és elnyújtott nyálas pillanat, amik nélkül meglettem volna, de ezek már sajnos kötelezőek....a sötét hangulat megvolt, és egy pillanatra sem lankadt az érdeklődésem. Lex hatalmas!!! Nem néztem volna ki ebből a színészből."
Minden hibája ellenére jobban működik mint azisteni Nolan utolsó denevéres lezáró része például. De mondhatom az Avengers második részét is. Azt hiszem ezzel be is áraztam...
Lehet utálni majd persze, de hogy markáns a stílusa az nem vitás!
Inkább az a gáz ami az előzetesekkel együtt ezt az idei nyarat jellemzi. A csapból is ez a mutáns/szuperhős csapat megmenti a földet a megint nagyobb gonosztól baromság futószallagon...
Sicario
Sajna ez mellément. Értékelem, hogy próbál egy valóságos, komor képet bemutatni az USA-Mexikó határán lévő drogháborúról, ahol lényegében minden megengedett. Ennek eredményeképp a szereplői is úgymond mocskosak, talán a Emily Blunton kívül nem is igazán lehet beszélni jó karakterről, habár ő is csak azért az, hogy a néző tudjon legalább azonosulni vkivel. Az alakítások is rendben vannak, a film lassú tempója pedig bizonyos jeleneteknél jól növeli a feszültséget. De mégsem tetszett. Lehet, hogy maga a téma miatt, vagy túl lassú volt a számomra, vagy rossz passzban ültem le elé, de a lényeg az, hogy a pozitívumai ellenére ez kellemetlen filmélmény volt a számomra. Ha ezt akarta elérni a rendező, akkor bravó, de így ez akkor sem nekem készült.
3/5
Spotlight
Kevés film vagy sorozat képes szórakoztatóan bemutatni az újságírói munkát, főleg úgy, hogy egy lehangoló, megdöbbentő téma van a középpontban. Ennek a filmnek sikerült. Habár maguk a szereplők nem igazán hagynak maradandó nyomot, mégis a néző velük együtt jön rá a titokra, és emiatt szimpatikussá válnak. Mondjuk ehhez jó színészek is kellettek, és szerencsére akadt is pár, akik nagyszerűen hozták a figurájukat (pl. Mark Ruffalo). A téma pedig úgy van bemutatva, hogy az végig érdekes maradjon. Nagyszerű film.
4/5
The Big Short
A film egyszerűen és érthetően akarta bemutatni a gazdasági válság "nyerteseit", akik előre látták, hogy a kártyavár össze fog dőlni. A bonyolultabb fogalmakat szórakoztató kis szösszenetekben próbálták elmagyarázni, de nem a pénzügyi zsargonon van a hangsúly, hanem természetesen az emberi kapcsolatokon és ahogy a pénz és a kommunikáció hiánya eltorzítja azokat. A film ide-oda ugrál történetszálak között, hogy érdekes jeleneteket mutasson, és ez néhol szórakoztató, néhol meg unalmas. Nálam Christian Bale sztorija nem igazán jött be, habár kezdésnek jó volt, de Steve Carell szála volt a legérdekesebb, és sztem a film legjobb alakítását is hozza. Összességben ez egy nagyon korrekt film lett, bár ha magáról a válságról szeretne tudni vmit az ember, akkor érdemes egy dokumentumfilmet találni.
4/5
Trumbo
Régimódi jellegű film Dalton Trumboról, egy forgatókönyvíróról, aki a politikai nézetei miatt feketelistára kerül, és azt megkerülve kell dolgoznia. Érdekes egy sztori, ám vmi mégsem volt a helyén ennél a filmnél. Bryan Cranston jól hozza a figurát, John Goodman is hoz egy ismerős alakítást, Helen Mirrennek pedig jól áll ez a gonosz szerep, ám vhogy mégse kiemelkedő egyik sem. Megszokott életrajzi film jellege van, ami miatt kiszámíthatóvá válik, sok helyen pedig unalmassá. Vannak kis érdekességei, de végig középszerű marad. Kár.
3/5
Pawn Sacrifice
Bobby Fischer életéről és kimondottan a Spassky elleni híres játszmájáról szól a film. Érdekes, ám szerethetetlen figura Fischer, ami sajnos nagy problémája a filmnek, mivel nem biztos, hogy a néző így azonosulni tud vele. Tobey Maguire hálátlan szerepet vállalt magára, ő mindent megtett, hogy lehető legjobban hozza ezt a karaktert, és sztem jó alakítás volt. Csak a probléma az, hogy szinte végig Fischer mentális problémájára fókuszál a film, ami egy idő után idegesítővé válik, majd mikor jön a nagy meccs Spassky ellen, akkor meg szinte nem is mutatnak semmit a meccsekből. Persze, nem kell nagyon belemenni a meccsekbe, de amikor pl. a végén kiírják, hogy a 6. játszma máig az egyik legemlékezetesebb meccs, ott kicsit hülyén jön le az, hogy a filmben kb. annyit mutatnak abból, hogy "Bravó, nyertél". Fischer érdekes egyéniség volt, de ez a film nagyon keveset mutatott abból.
3/5
Deadpool
És voltam egyet mozizni is a múlt hónapban, mivel a Deadpool a várakozásaimnak ellenére (szerencsére) nagyon szórakoztató lett. Jó az akció, jók a szereplők, jók a poénok, jó a történetvezetés és jó a hangulat. Igazán többet nem is tudok írni, mivel azt hozza, amit kell, egy teljesen OK Deadpool-filmet. És ez az. Tetszett.
4/5
Legalább annyira abszurd humorú és szórakoztató, mint amilyennek egy Coen filmnek lennie kell. A 40-50-es évek korhű képi világa egy kis modernitással ötvözve rendkívül jó hangulatot adott neki. Mindig is imádtam a film a filmben koncepciót, ez most is működött, emellett remek üzenetet hordoz a filmstúdiók profitéhes felfogásával kapcsolatban. Szóval aki Coen fan, azoknak kötelező, lehetőleg eredeti nyelven, mivel nagyon fontosak a dialógusok a humor forrásában.
8/10
Indie sci-fi, amiben a szembeszomszéd gépe le tudja fényképezni, mi lesz 24 óra múlva. Izgalmas, de sok a bosszantó logikátlanság, de aki szereti az ehhez hasonló low budget cuccokat, az tegyen egy próbát vele. (A Coherence-t szokták mellé állítani példaként)
Közgazdasági alapismeretek nélkül egyáltalán nem könnyű film. Nem is a mélysége, hanem a gyorsasága miatt. Az előzetesekből valami lazább (Wall street farkasa-szerű) dologra lehet számítani, pedig ez jóval komolyabb, szinte dokumentarista hangvételű film, néha egy-két poénnal, hogy oldják az infoáradatot.
Összességében nagyon tetszett. Igazán ötletes volt, hogy sztárokkal, TV spottokban mondatta el a szakmai részeket, ez is egy fricska volt a pénz-celeb világ felé. Ami igazán erőssé tette a filmet azok a zseniális alakítások voltak. A 4 férfi fő/mellékszereplő (nem is tudom melyik) szerintem teljesen azonos szintű kiemelkedő játékot hozott le. Tulajdonképpen bármelyikük kaphatott volna Oscar-jelölést/díjat. Carell játéka nagy meglepetés volt!
Nem tartom korrektnek, hogy az Oscaron így mellőzték ezt a filmet, mert eddig ezt tartom a legjobb filmnek a jelöltek közül (Room, Revenant maradt már csak ki).
Bravúros volt az is, ahogy a sok-sok mellékszálat egyenrangúan tudta végigvinni a film, üresjáratok nélkül.
Ha egy kicsivel közönségbarátabb akár még igazi klasszikus is lehetett volna belőle. Mindenesetre így is nagyon fontos és jó film.
9/10
Nagyon szórakoztató dráma/komédia. Egyszerűen imádnivalóak a karakterek, a dialógusok meg az interakciók viccesek és az egésznek még van egy feel-good roadmovie érzete is a téma komolysága ellenére is. Mindössze 1 óra 18 perc, de az teli van tartalommal.
8/10
Amúgy én meg nem győzöm ajánlani a Breathe c. filmet
Ha jól tudom ez a dán fekete komédia az itthoni mozikban is bemutatásra került. Szerepel benne Mads Mikkelsen is, úgyhogy adtam neki egy esélyt. Sajnos kizárólag csak furcsaságokkal szolgál a film, lehet a kultúrábeli különbség miatt nem jöttek át bizonyos elemek, de nem kimondottan élveztem. Nagyon nagyon különös film.
5/10
A témája miatt kissé félve álltam neki megnézni, attól tartottam, hogy túlságosan sokkoló / lehangoló lesz. Nos, alaptalanul halogattam a filmet, egyáltalán nem bántam meg, hogy végre nekiveselkedtem, sőt...! A legjobb színésznő kategóriája ezek után számomra is egyértelmű, de még akár a legjobb filmnek járó szobrocskát is megérdemelné. Az amstetteni rém történetét mindannyian hallottuk, azonban fogalmunk nincs arról, az éveken át fogva tartott lány valójában min ment keresztül és hogyan tartotta benne a lelket a fogságban, a rémtől megszületett gyereke. Ezt igyekszik bemutatni a film a nézőknek teljesen egyedi módon, a fiú szemszögéből és narrációjával.
A film első fele a szobában töltött utolsó napokat öleli fel, míg a második 1 óra a kinti valóságot mutatja meg, mely cseppet sem enged feloldozást az átélt borzalmakból. A társadalomba, a való világba rendkívül nehéz egy ekkora trauma után visszailleszkedni / beilleszkedni, sokan elfordulnak, megvetéssel néznek a kiszabadult nőre és gyerekére, még a legszűkebb családból is, míg az 5 éves fiúban ekkor tudatosul, hogy a szobán kívül is létezik a világ és az édesanyján és a rémen kívül más emberek is vannak a Földön. Ezt feldolgozni mindkettejüknek rendkívül nehéz, amit még inkább megnehezít a bulvársajtó állandó jelenléte, tolakodása.
Maga a szökés jelenetsorát pedig az első másodperctől az utolsóig végigizgultam. Bár tudtam a végkifejletet, mégis rendkívül feszült volt ez a bő negyedóra, rengeteg mai tucatthriller elbújhatna mögötte. Nem tudom, a valóságban is így történt-e a szökés, mindenesetre álmomban nem gondatlan volna, hogy ily módon fogják kivitelezni. Emberfeletti erőre volt ehhez szükség mind az anyukától, mind a kisfiútól.
Igazából felesleges is tovább ragoznom, ezt a filmet nézze meg mindenki, s nem kell aggódni a témája miatt, mert minden egyes másodpercére rabul ejt a film. Egy torokszorító dráma arról, mekkora aljasságra képesek egyes emberek és milyen módon lehet visszatalálni (egyáltalán vissza lehet-e?) egy emberi ésszel felfoghatatlan, pokoli borzalmakkal teli 7 év után a való életbe.
Egy oké TV filmnek rendben van, de azért ez is a megszokott kémfilmes formulákkal játszik, extrémebbnél extrémebb csavarokkal próbálkozik, ami egy kicsit a hitelességet is megzördíti.
6/10
Az utóbbi évek legsokkolóbb pszichológiai drámája, ami az utolsó fél órában már a lélektani horrort súrolja. Olyan sokkoló a végkimenetele a filmnek, hogy az érzést, amit kelt a Denis Villeneuve alkotások utáni érzethez tudnám hasonlítani. Mellesleg Mélanie Laurent 2. rendezése, fogalmam sem volt, hogy rendezőként is ilyen tehetséges.
Csak ajánlani tudom, ez ilyen Oscar-filmek sorába illő alkotás szerintem.
9/10
_____________
Krampus /Krampusz
Karácsonyi horror-komédiák sorában még mindig a Rare Exports vezet nálam. Ez sajnos egy B-kategóriás, klisékkel tömött filmnek tűnt, aminek akadnak jó pillanatai, de az összkép nem az lett, amit vártam a trailer alapján.
5/10
Egyelőre fenntartásokkal kezelem ezt a filmet. Méghozzá azért, mert szinkronosan néztem és amíg nem láttam az eredetit, addig végleges értékelést nem nagyon tudok megfogalmazni, mivel szerintem esélyes, hogy a szinkron rontotta el így az élményt. Pl. attól kiakadok (más filmnél is), mikor orosz akcentussal beszélnek magyarul. Annyira ócska szar feelinget kelt, hogy kizökkent az élmény alól. Mivel mindenki istenítette, ezért nagyon vártam. Időnként valóban vicces film, de max 3-4 emlékezetes poén volt számomra sajnos, legtöbb esetben nem találtam viccesnek. Ezzel a filmmel az a bajom, hogy a klisék kifigurázására mentek rá, míg maga ez a film is csak abból épülget. Meg lehet kövezni meg minden, de nem látom, mi volt ebben a filmben ennyire vicces vagy különleges. A felfogásmódja értékelendő, de ez csalódás volt. Méghozzá azért, mert mennyire fel lett emelve. Nem mondom, hogy nem kötött le, vagy nem élveztem volna annyira, de mégegyszer meg nem nézném, az is biztos. Max azért, hogy lássam, milyen eredeti nyelven.
7/10
A fórumon szereplő hozzászólások olvasóink véleményét tükrözik, azokért semmilyen felelősséget nem vállalunk.